**Això ja ho vaig explicar demà 18/10/2023**

**Tema: Quan el soroll es va incorporar a la música.**

GUIÓ

*"Avui vam explicar", q ue un bon dia a algú se li va acudir d'incorporar sorolls naturals a obres musicals, sorolls no provinents de cap instrument musical (de la mateixa manera que a algú algun dia se li va acudir d'enganxar una pedra en una tela (Jean Fautrier,). Igualment, en poesia, algú altre va pensar que seria una bona idea de fer un poema amb sorolls guturals (fonemes) sense significat. Les preguntes serien: Es pot fer música sense instruments ni notes? Es pot fer pintura sense pintura? Es pot fer poesia sense paraules?*

*Per veure que sí, i centrant-nos en la música, anirem d'excursió a 1913 i arribarem fins als Beatles, a finals dels seixanta i un xic més enllà fins avui, en què per a molts, molta de la música que es fa és "només soroll".*

*Comencem*

*El 1913, Luigi Roussolo, pintor i compositor, va incorporar a les seves obres el soroll. I ho va fer construint un instrument musical que generava sorolls. Es va dir "intonarumori". Aquest és un fragment de la seva obra:*

*TALL 1*

<https://www.youtube.com/watch?v=sDXcRaOtVas>

Classificació dels sorolls:

1. Brunzit, tro, esclat, cops, rugit
2. Xiular, bufar
3. Xiuxiueigs, murmuris, brunzits
4. Cruixent, cruixent, taral·leig, trontolleig, frec
5. Cops sobre metall, fusta, cuir, pedres, ceràmica
6. Veus d'animals i persones: crits, rugits, udols, rialles, panteixos, sanglots

*Un cop trencat el gel, va ser ja un no parar d'inventiva desfermada i amb aquests nous materials i amb l'ajuda dels avenços tecnològics (vinils, cintes, electrònica, informàtica) la música es va omplir de sorolls.*

*Així, un cop els compositors tenen al seu abast els nous sistemes de reproducció musical (cosa mai vista abans), els van incorporar (amb la resta de l'electrònica) en la producció de música.*

*(Canvis en la percepció de la música, exposició del Museu de la Música (Escoltar amb les mans, fins al 10/12/23)*

*Exemples?*

*Imaginary Landscape No.4*, JOHN CAGE. on dotze aparells de ràdio, sintonitzats i manipulats, es converteixen en els instruments d’un concert amb la seva partitura i tot perfectament controlat, com si les ràdios fossin violins, o aquesta, de l'any 1956: Radio Music: un concert per a 6 transistors.

TALL 2

<https://youtu.be/nt3_tDgRAMw>

Ja ens estem acostant als Beatles.

Doncs bé, escoltem això, que és un treball de Pierre Henry, un dels pioners de la música electrònica:

TALL 3

<https://youtu.be/gUqEELYE1PE?si=LoFdjrQRSg3-RFCF>

Això és 1956. I ara ve quan arribem als Beatles, que incorporaren tècniques de la música concreta i electrònica en alguns dels seus temes. Un dels primers, aquest:, de l'any 1965, nou anys després de l'obra anterior.

TALL 4

<https://youtu.be/m4BuziKGMy4?si=vFJ3Rf3ihKjpQkbk>

O aquesta, una de les més estranyes i avanguardistes dels Beatles:

TALL 5

<https://youtu.be/SNdcFPjGsm8?si=a4QWW8tzFAvNPWQ3>

Doncs tenen raó quan diuen que els Beatles feien soroll, no?

I jo em voldria acomiadar escombrant cap a casa: el mateix any que els Beatles deien adéu fins aquí hem arribat, a Catalunya recollien el testimoni un grup de joves que també experimentaven amb els sorolls i amb lletres que no deien res. Així de raro comença el mític disc "Música dispersa", (amb un jovenet Jaume Sisa per allà al mig) un dels discos fundacionals del rock català, amb el qual ens acomiadem avui i apa "adéu i fins el mes pasat"

TALL 6

<https://youtu.be/OIXvo7KmDdw?si=cuYdbCq3jhIh4xwo>